
118 DR 31.10.2019 

 

 

Saya amat mengharapkan baki iaitu daripada Keroh ke Dusun Damar iaitu baki 
pakej yang terakhir saya ingat. Jika boleh dipertimbangkan supaya dapat dilaksanakan 
secara serentak. Ini kerana untuk makluman Yang Berhormat Menteri, Hari Raya 
Aidiladha yang terakhir baru-baru ini pengguna jalan raya balik daripada Kuala Lumpur 
ke Kuala Krai- ke Kelantan mengambil masa 24 jam perjalanan. Jadi, sudah pasti 
pembinaan ini amat mendesak dalam masa yang terdekat ini untuk diselesaikan 
khususnya daripada Kuala Krai ke Machang tadi yang disebut oleh Yang Berhormat 
Menteri. Terima kasih Yang Berhormat Menteri. 

Tuan Baru Bian: Terima kasih Yang Berhormat. Kita akan cuba mengangkat 
ini kepada agensi pusat khususnya dari Menteri Kewangan. Kalau diluluskan, tidak 
menjadi masalah kepada saya kerana kementerian ini adalah kementerian yang 
melaksanakan apa-apa yang diluluskan oleh Kementerian Kewangan.  

Tuan Yang di-Pertua, mengenai Central Spine Road. Untuk makluman Ahli 
Yang Berhormat, projek Central Spine Road (CSR) dari Kuala Krai, Kelantan ke Simpang 
Pelangai, Pahang sepanjang 346.3 kilometer telah pun dimulakan secara berperingkat 
dalam Rancangan Malaysia Kesembilan dan dibahagikan kepada enam pakej utama 
iaitu: 

(i) Pakej 1- Kuala Krai ke Jambatan Sungai Lakit, Kelantan 
sepanjang 47 kilometer; 

(ii) Pakej 2- Jambatan Sungai Lakit ke Gua Musang, Kelantan 
sepanjang 59 kilometer; 

(iii) Pakej 3- Gua Musang ke Kampung Relong, Kuala Lipis, 
Pahang sepanjang 93.8 kilometer;  

(iv) Pakej 4- Kampung Relong, Kuala Lipis ke Raub, Pahang 
sepanjang 45 kilometer; 

(v) Pakej 5- Raub ke Bentong, Pahang sepanjang 54 kilometer; 
dan 

(vi) Pakej 6- Bentong ke Simpang Pelangai, Pahang sepanjang 
47.5 kilometer. 

Tuan Yang di-Pertua, projek CSR dilaksanakan secara berperingkat 
berdasarkan keutamaan kepada aspek keselamatan dan kesesakan lalu lintas. Sehingga 
tahun 2019, jajaran sepanjang 184.6 kilometer telah diluluskan untuk pelaksanaan iaitu 
167.1 kilometer di negeri Pahang- Pakej 3, 4 dan 5, dan 17.5 kilometer di negeri Kelantan- 
Pakej 3.  

Sehingga kini jajaran di Pakej 3 iaitu dari Mentara, Kampung Seberang Jelai, 
Pahang sepanjang 55.5 kilometer... 

Dato’ Sri Mustapa bin Mohamed [Jeli]: Tuan Yang di-Pertua, Yang Berhormat 
Menteri. 

Tuan Yang di-Pertua: Yang Berhormat Jeli minta laluan. 

Tuan Baru Bian: Silakan Yang Berhormat Jeli. 

Dato’ Sri Mustapa bin Mohamed [Jeli]: Terima kasih Tuan Yang di-Pertua, 
terima kasih Yang Berhormat Menteri. Yang Berhormat Menteri sebut tentang Central-
Spine Road yang sebahagian besarnya ialah melalui Kelantan dan Pahang. Secara 
umumnya, sebahagian besar daripada kerja-kerja untuk membina jalan CSR di Pahang 
sudah pun siap tetapi di Kelantan ini banyak lagi bahagian yang belum selesai.  

Kalau kita tengok di Kelantan, Yang Berhormat Menteri sedia maklum- terima 
kasih melawat Kelantan baru-baru ini dan memberi jaminan seperti mana Yang 
Berhormat Kuala Krai sebut tadi bahawa projek-projek yang telah diumumkan akan 
dilaksanakan. Kita cukup faham isu-isu kewangan yang dihadapi oleh negara.  

Akan tetapi saya hendak memaklumkan Yang Berhormat Menteri bahawa bagi 
rakyat Kelantan, pembinaan lebuh raya daripada Kota Bharu ke Gua Musang-Yang 
Berhormat Menteri sebut tadi yang pertama Kota Bharu ke Kuala Krai, fasa satu, dua dan 
tiga. Kuala Krai ke Gua Musang. Ini merupakan mungkin keutamaan tertinggi projek 
infrastruktur kerana sudah lama diperjuangkan oleh rakyat Kelantan. 

Jadi, mengikut perancangan sekarang ini agaknya saya hendak tahu kepastian 
daripada Kota Bharu ke Kuala Krai bila akan disiapkan sepenuhnya, 2025 kah? 2023 kah 



Saya amat mengharapkan baki iaitu daripada Keroh ke Dusun Damar iaitu baki pakej yang terakhir saya ingat. Jika boleh dipertimbangkan supaya dapat dilaksanakan secara serentak. Ini kerana untuk makluman Yang Berhormat Menteri, Hari Raya Aidiladha yang terakhir baru-baru ini pengguna jalan raya balik daripada Kuala Lumpur ke Kuala Krai- ke Kelantan mengambil masa 24 jam perjalanan. Jadi, sudah pasti pembinaan ini amat mendesak dalam masa yang terdekat ini untuk diselesaikan khususnya daripada Kuala Krai ke Machang tadi yang disebut oleh Yang Berhormat Menteri. Terima kasih Yang Berhormat Menteri. Tuan Baru Bian: Terima kasih Yang Berhormat. Kita akan cuba mengangkat ini kepada agensi pusat khususnya dari Menteri Kewangan. Kalau diluluskan, tidak menjadi masalah kepada saya kerana kementerian ini adalah kementerian yang melaksanakan apa-apa yang diluluskan oleh Kementerian Kewangan. Tuan Yang di-Pertua, mengenai Central Spine Road. Untuk makluman Ahli Yang Berhormat, projek Central Spine Road (CSR) dari Kuala Krai, Kelantan ke Simpang Pelangai, Pahang sepanjang 346.3 kilometer telah pun dimulakan secara berperingkat dalam Rancangan Malaysia Kesembilan dan dibahagikan kepada enam pakej utama iaitu: (i) Pakej 1- Kuala Krai ke Jambatan Sungai Lakit, Kelantan sepanjang 47 kilometer; (ii) Pakej 2- Jambatan Sungai Lakit ke Gua Musang, Kelantan sepanjang 59 kilometer; (iii) Pakej 3- Gua Musang ke Kampung Relong, Kuala Lipis, Pahang sepanjang 93.8 kilometer; (iv) Pakej 4- Kampung Relong, Kuala Lipis ke Raub, Pahang sepanjang 45 kilometer; (v) Pakej 5- Raub ke Bentong, Pahang sepanjang 54 kilometer; dan. (vi) Pakej 6- Bentong ke Simpang Pelangai, Pahang sepanjang 47.5 kilometer. Tuan Yang di-Pertua, projek CSR dilaksanakan secara berperingkat berdasarkan keutamaan kepada aspek keselamatan dan kesesakan lalu lintas. Sehingga tahun 2019, jajaran sepanjang 184.6 kilometer telah diluluskan untuk pelaksanaan iaitu 167.1 kilometer di negeri Pahang- Pakej 3, 4 dan 5, dan 17.5 kilometer di negeri Kelantan- Pakej 3. Sehingga kini jajaran di Pakej 3 iaitu dari Mentara, Kampung Seberang Jelai, Pahang sepanjang 55.5 kilometer... Dato' Sri Mustapa bin Mohamed [Jeli]: Tuan Yang di-Pertua, Yang Berhormat Menteri. Tuan Yang di-Pertua: Yang Berhormat Jeli minta laluan. Tuan Baru Bian: Silakan Yang Berhormat Jeli. Dato' Sri Mustapa bin Mohamed [Jeli]: Terima kasih Tuan Yang di-Pertua, terima kasih Yang Berhormat Menteri. Yang Berhormat Menteri sebut tentang Central- Spine Road yang sebahagian besarnya ialah melalui Kelantan dan Pahang. Secara umumnya, sebahagian besar daripada kerja-kerja untuk membina jalan CSR di Pahang sudah pun siap tetapi di Kelantan ini banyak lagi bahagian yang belum selesai. Kalau kita tengok di Kelantan, Yang Berhormat Menteri sedia maklum- terima kasih melawat Kelantan baru-baru ini dan memberi jaminan seperti mana Yang Berhormat Kuala Krai sebut tadi bahawa projek-projek yang telah diumumkan akan dilaksanakan. Kita cukup faham isu-isu kewangan yang dihadapi oleh negara. Akan tetapi saya hendak memaklumkan Yang Berhormat Menteri bahawa bagi rakyat Kelantan, pembinaan lebuh raya daripada Kota Bharu ke Gua Musang-Yang Berhormat Menteri sebut tadi yang pertama Kota Bharu ke Kuala Krai, fasa satu, dua dan tiga. Kuala Krai ke Gua Musang. Ini merupakan mungkin keutamaan tertinggi projek infrastruktur kerana sudah lama diperjuangkan oleh rakyat Kelantan. Jadi, mengikut perancangan sekarang ini agaknya saya hendak tahu kepastian daripada Kota Bharu ke Kuala Krai bila akan disiapkan sepenuhnya, 2025 kah? 2023 kah.